Diari Oficial de la Generalitat Valenciana


Sumari del DOGV 5236, del 07-04-2006 (2006/3363)

Notificació de la interlocutòria número 47 a Edificio Luz, SA. Judici de terceria de domini número 130/2005.
------------------------------------------------------------------------------------------------------------

### Dades del document

Número de DOGV
:   5236

Data del DOGV
:   07-04-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/3363


Organisme emissor
:   Jutjat de Primera Instància Número 21 de València

Tipus de document
:   Anunci

Notificació de la interlocutòria número 47 a Edificio Luz, SA. Judici de terceria de domini número 130/2005. [2006/A3363]  
Mitjançant el present edicte es fa saber:  
Que en este Jutjat se segueix la terceria de domini amb el número 130/2005, a instància de Ricardo Lorenzo Pintado, representat pel procurador Fernando Palacios de la Cruz, i assistit pel lletrat Antonio Cardós Aznar, contra Leasing Catalunya, SA, i Edificio Luz, SA, en què la magistrada Matilde Sabater Alamar ha acordat en el dia de hui notificar la interlocutòria dictada en el present procediment al demandat que està en parador ignorat, Edificio Luz, SA, la qual té l'encapçalament i decisió, literalment com es diu tot seguit:  
«Interlocutòria número 47  
València, 18 de gener de 2006  
Antecedents de fet:  
Primer. Ricardo Pintado Lorenzo, convenientment representat pel procurador Fernando Palacios de la Cruz i assistit pel lletrat Antonio Cardós Aznar, va presentar la demanda de terceria de domini contra la mercantil Leasing Catalunya i Edificio Luz, SA, (executant i executada en l'execució 567/1997), i va sol·licitar després de les al·legacions pertinents que este Jutjat declarara que el bé embargat en el procediment d'execució indicat, i concretament la finca registral 41395/48 inscrita al tom 2542, llibre 469, foli 98 del Registre de la Propietat número 10 de València (garatge siti al carrer de Luz Casanova, número 4, primer soterrani, número de plaça 148), és de propietat exclusiva seua; i es va ordenar que s'alçara l'embargament efectuat.  
Segon. Mitjançant la interlocutòria dictada el 23 de febrer de 2005, es va admetre a tràmit la demanda interposada, i es va acordar citar a termini les demandades durant 20 dies perquè comparegueren i contestaren la demanda, però estes entitats no han presentat cap escrit.  
Fonaments de dret:   
Primer. Dels articles 595.1 i 601 de la Llei d'Enjudiciament Civil 1/2000, de 7 de gener, es desprén que la finalitat de qui interposa una terceria de domini no és una altra que aconseguir l'alçament de l'embargament efectuat sobre determinats béns que es creguen en propietat del demandat en una execució, sota l'al·legació i acreditació que els esmentats béns són propietat del tercerista que no és part en l'execució. En conseqüència, és la part demandant la que ha d'acreditar, per una banda, la propietat que té sobre el bé embargat i la improcedència de l'embargament practicat, per a aconseguir així l'alçament d'este.  
Segon. L'article 602 de la Llei d'Enjudiciament Civil vigent, estableix que: .Si els demandats no contesten la demanda de terceria de domini, s'entendrà que admeten els fets al·legats en la demanda..  
Aplicant el precepte esmentat al supòsit d'actuacions, pertoca estimar íntegrament la demanda interposada pel senyor Pintado Lorenzo, atés que resulta improcedent l'embargament efectuat sobre la finca registral 41782/48 inscrita al tom 2542, llibre 469, foli 98 del Registre de la Propietat número 10 de València (garatge siti al carrer de Luz Casanova, número 4, primer soterrani número de plaça 148), ja que és de propietat exclusiva seua, s'acorda alçar l'embargament efectuat sobre el bé esmentat en les actuacions d'execució 567/1997, així com, si pertoca, cancel·lar l'anotació preventiva d'embargament, i de qualsevol altra garantia de l'embargament efectuada.  
Tercer. Respecte de les costes, i aplicant l'article 394 de la Llei d'Enjudiciament Civil per disposició expressa de l'article 603 del mateix cos legal, no pertoca efectuar-hi un pronunciament especial.  
Quart. Contra la present resolució es pot interposar un recurs d'apel·lació (article 455), que s'haurà de tramitar en la forma que estableixen els articles 457 i següents de la Llei d'Enjudiciament Civil.  
Vist el contingut dels preceptes legals esmentats i la resta de general i pertinent aplicació:  
Part dispositiva:  
Estimar la demanda interposada per Ricardo Pintado Lorenzo, contra l'entitat Leasing Catalunya Establecimiento Financiero de Crédito, SA, i l'entitat Edificio Luz, SA, declarant que la finca registral 41212/48 inscrita al tom 2542, llibre 469, foli 98 del Registre de la Propietat número 10 de València (garatge siti al carrer de Luz Casanova número 4, primer soterrani, número de plaça 148) és de propietat exclusiva seua, i acordar l'alçament de l'embargament efectuat sobre el bé esmentat en les actuacions de menor quantia 567/97, així com, si pertoca, cancel·lar l'anotació preventiva d'embargament, i de qualsevol altra garantia de l'embargament que s'haguera efectuat.  
No es fa un pronunciament especial quant a les costes.  
Notifiqueu la present resolució, que no produeix efectes de cosa jutjada quant a la titularitat del bé, a les parts, fent-los saber que contra ella poden interposar un recurs d'apel·lació (article 455), el qual es tramitarà en la forma que estableixen els articles 457 i següents de la Llei d'Enjudiciament Civil. Adjunteu un testimoniatge de la present resolució, una vegada siga ferma, a les actuacions principals.  
Ho acorda, mana i firma Matilde Sabater Alamar, magistrada del Jutjat de Primera Instància número 21 de València. En done fe.»  
I perquè valga d'edicte de notificació de l'anterior resolució al demandat o demandats, en parador ignorat, estenc el present edicte, que es fixarà al tauler d'anuncis d'este Jutjat i es publicarà en el Diari Oficial de la Generalitat Valenciana  
València, 8 de febrer de 2006.. El secretari: Nicolás González Soria.